Kamiti ya ugima wa mwiri mbunge-ini ya senate umuthi niicereire thibitari-ini ya Pumwani guku Nairobi, kurumirira uhoro wa kiriga uria wiriga kuhithuka thibitari-ini iyo wa ikuu cia ciana 12 cia ngenge.
Kamiti iyo iria igutongoretio ni senator wa Nairobi Johnson Sakaja, itanyituo kwambika utuiria makiria wigii thibitari iyo thutha wa gukora ndiri na macini iria ciagiriire kuria nginyagia generator ya thibitari iyo ndiraruta wiira.
Abithaa murigitani uria urugamirire thibitari iyo kwa ihinda riri niareganite na uhoro ati nigukoretwo na atumia maracenjanirio ciana ciao, akiuga nimarikitie kugacirithia ugitiri ciingiriro-ini na ciumiro-ini ciothe cia thibitari iyo.
kik_Latn kik_Latn kik_Latn